
 Mit sexliv er vel begyndt en anelse sent, og har i en alder af 22 været sammen med et par enkelte kvinder et par gange. Ingen af gangene har min erektion holdt til selve samlejet, men kan sagtens føle mig tændt, og mit lem bliver også påvirket i starten, men erektionen meget ustabil, også selvom jeg og/eller mit lim får fuld opmærksomhed over en længere periode.  

Præstations angst ville være mit første bud, men jeg føler mig ret/meget tryg med hende jeg ser nu.  

Jeg tænker måske for meget over hvordan hun har det, hendes lyde, min erektion etc. og er dårlig til at lade mig "flyde med" og bare være i nuet. Den rationelle del af min hjerne fortsætter med at tænke.   

Ville viagra eller mindre mængder alkohol (for at slappe af, bruge den anden hjernehalvdel mere) være behjælpelige? Jeg har ikke rigtig nogen problemer alene, så tror ikke det er fysisk.  

Ved ikke rigtig hvor mange gange der skal gå for at jeg for alvor bliver urolig for om... det er et permanent problem?? 
Rejsningsproblemer som ung
==========================



 Hej forvirrede,  
Viagra og alkohol synes jeg helt bestemt, du skal holde dig fra!  
Jeg synes derimod, I skal starte i det små og arbejde jer op..... Altså du kan starte med at lære at holde erektionen, når hun giver dig et handjob, og når det er på plads så tage et skridt videre. Så du langsomt bliver mere tryg ved situationen.   
Du kan også prøve at gøre noget godt for hende og dreje fokus væk fra dig. Så kan det være, du føler en større selvtillid, når du ser hende nyde, det du gør, og I måske kan tage skridtet videre.    
Vær tålmodig er mit vigtigste råd. Det skal nok ske på et tidspunkt :-) 